Es pot tramitar la sol·licitud de certificat de convalidació d'inversions en qualsevol moment, sempre que les inversions efectuades estiguin en funcionament.
No obstant això, és molt aconsellable, per a la bona gestió del tràmit, que les sol·licituds es presentin en el mateix moment que les inversions entrin en funcionament i, com a molt, durant el primer mes de l'any següent al d'entrada en funcionament de les inversions.
Això ajuda, en gran manera, que en el moment de presentar l'impost, el sol·licitant ja pugui disposar del certificat de convalidació, i es pugui aplicar correctament la deducció.
Per tenir dret a la desgravació en l'exercici en el qual es presenta l'impost, cal presentar la sol·licitud abans de l'inici del termini de presentació de l'impost i, en aquest cas, malgrat que l'administració no hagi emès encara el corresponent certificat, es pot practicar la deducció, en les condicions que estableix la normativa vigent.
No cal adjuntar còpia de les factures.
La mida màxima permesa del formulari de sol·licitud, incloent-hi els documents adjunts a través de la presentació electrònica, és de 5 MB.
El document relatiu a la memòria explicativa i justificativa de les inversions realitzades, se us requerirà un cop enviada a tramitar la sol·licitud.
Tindreu un nou accés a la vostra carpeta d'empresa per adjuntar, en el termini d'un dia, la memòria amb un pes màxim de fins a 25 MB.
Ser subjecte passiu de l'impost sobre societats (o de l'IRPF en cas d'autònoms) i estar al corrent el compliment de les obligacions derivades de la normativa ambiental.
La quota per cada sol·licitud de certificat de convalidació d'inversions és de 327,60 €.
S'aplicarà una reducció del 50% de la quota si l'entitat sol·licitant és una microempresa o una PIME: 163,80 €.
Es consideren microempreses, petites i mitjanes empreses (PIME), les empreses ( Recomanació 2003/361 de la Comissió):
La taxa s'acredita amb la prestació del servei i en el moment que es formula la sol·licitud.
Per saber en quin annex està inclosa la vostra activitat podeu consultar a la Llei 20/2009, del 4 de desembre, de prevenció i control ambiental de les activitats.
Per justificar les deduccions efectuades sobre l'impost de societats, cal demanar al Departament de Territori i Sostenibilitat el certificat de convalidació d'inversions destinades a la protecció del medi ambient.
S'ha de presentar una sol·licitud per a cadascun dels establiments o centres de l'empresa on s'hagin realitzat inversions susceptibles de ser certificades.
Cal presentar el certificat a l'Administració Tributària en el cas que aquesta ho requereixi.
Les empreses que realitzen inversions en immobilitzat material consistent en instal·lacions destinades a la protecció del medi ambient, poden deduir un percentatge de l'impost de societats.
El percentatge deduïble de la quota íntegre de l'impost per inversions destinades a la protecció del medi ambient era del 10% de l'import total de la inversió.
Aquest tant per cent es va mantenir constant fins al 2006, moment en què, amb l'aparició de la Llei 35/2006, de 28 de novembre, es va anar reduint dos punts cada exercici.
El 2010 aquest percentatge era del 2%.
Amb la Llei d'Economia Sostenible 2/2011, el percentatge es va veure incrementat a un 8% per les inversions realitzades al període impositiu iniciat a partir de l'entrada en vigor d'aquesta Llei.
D'acord amb l'article 92 de l'esmentada Llei, a partir de l'1 de gener de 2011:
Amb la publicació de la Llei 27/2014, de 27 de novembre, de l'Impost sobre Societats, que va entrar en vigor en data 1 de gener de 2015, les inversions amb objectius de millora ambiental deixen de ser objecte de deducció fiscal.
Tenint en compte aquesta modificació, les inversions posades en funcionament a partir de l'1 de gener de 2015 no podran ser objecte de certificació de convalidació d'inversions per part de la Direcció General de Qualitat Ambiental.
D'acord amb la consulta vinculant de la DG de Tributos, número/ref CV0489-15, les empreses que sol·licitin el certificat de convalidació per inversions posades en funcionament en el període impositiu iniciat amb anterioritat a l'1 de gener de 2015, tenen un termini per poder-se aplicar la deducció mediambiental de 15 anys segons l'article 39.1 del text refós de la Llei de l'Impost sobre Societats, a comptar des de la finalització del període impositiu en què es realitzen les inversions.
En qualsevol cas, serà necessari que amb anterioritat a l'inici del termini de declaració de l'impost corresponent al període impositiu en que es pretengui aplicar la mencionada deducció, s'hagi sol·licitat l'expedició de la certificació de convalidació de la inversió mediambiental.
En resum, les empreses que hagin portat a terme inversions ambientals en els períodes impositius compresos entre l'any 2000 i l'any 2014, i per a les quals no s'hagi sol·licitat el certificat de convalidació a efectes de la seva deducció a l'Impost de Societats, podran sol·licitar l'esmentat certificat.
Cal que signeu el formulari principal amb un certificat digital de persona física, de representant legal o persona vinculada.
Després d'enviar el formulari se us mostrarà un enllaç que us portarà a una pàgina on podreu triar una d'aquestes dues opcions:
Si al cap de sis mesos no hi ha hagut resposta de l'administració, el subjecte passiu té dret a practicar-se la deducció, i en cas que a posteriori rebés una resposta negativa o parcial, reingressar la part que correspongui.
L'Administració us enviarà un missatge de correu electrònic indicant-vos que teniu una notificació electrònica, a la qual podreu accedir:
Contra la resolució o silenci administratiu es pot interposar recurs d'alçada davant la Secretaria de Medi Ambient i Sostenibilitat de conformitat amb el que preveu l'article 76 de la Llei 26/2010, de 3 d'agost, i els articles 112.1, 121 i 122 de la Llei 39/2015, d'1 d'octubre.